Source: http://fin.afterdawn.com/uutiset/artikkeli.cfm/2006/09/11/hd_dvd-_ja_blu-ray_-elokuvien_vertailua_osa_ii
Timestamp: 2017-04-28 14:04:28+00:00

Document:
HD DVD- ja Blu-ray -elokuvien vertailua osa II - AfterDawn
HD DVD- ja Blu-ray -elokuvien vertailua osa II
Kirjoittaja Kaarlo Räihä @ 11.9.2006 10:56 Kommentteja (14)
High Def Digest -sivusto on julkaissut toisen HD DVD- ja Blu-ray -elokuvien välisen vertailun. Tällä kertaa mukana olivat Warner Home Videon elokuvat Firewall (Palomuuri), Lethal Weapon (Tappava ase), Blazing Saddles (Villiä Hurjempi Länsi) ja Full Metal Jacket.
Warner on siirtynyt videonpakkauksessa Blu-ray elokuvien osalta MPEG-2 standardista Microsoftin VC-1 standardiin, poikkeuksena Full Metal Jacket. Tämän ansiosta tilanne kuvanlaadun osalta on tasaisen, koska molemmat levyt käyttävät samaa VC-1 standardia. Blu-rayn kuva on hieman tummempi, mutta arvostelija epäilee että tämä "ominaisuus" johtuu käytettävästä Samsung BD-P1000 Blu-ray -soittimesta. Palomuuri (Firewall) elokuvaa lukuunottamatta elokuvat ovat lähes 20 vuotta vanhoja, joten elokuvien kuvanlaatu ei ole verrattavissa uudempiin julkaisuihin, esim. Full Metal Jacket elokuvassa kuva on liian pehmeä ja yksityiskohdat, joita uudet formaatit voivat tarjota katsojalle loistavat poissaolollaan. Full Metal Jacketin ihonvärit näyttävä myös osittain luonnottomilta.
Äänenlaadussa ei myöskään ole isoa eroa, vaikka HD DVD käyttääkin uudempaa Dolby Digital Plus -ääniraitaa ja Blu-raylla on tyydytty Dolby Digital -ääniraitaan.
HD DVD:n ja Blu-rayn kilpajuoksu on vasta aluillaan, mutta muutoksia on luvassa. Fox julkaisee vielä tänä vuonna 50GB Blu-ray -levyillä elokuvia, jotka käyttävät AVC/MPEG-4 standardia videonpakkauksessa. Elokuvat ennättävät toivottavasti joulumarkkinoille, jolloin on mahdollisesti luvassa jälleen uusi vertailu.
High-Def DVD Digest
<PSP:lle päivityksiä ja murtoja
>Osallistu AfterDawn.com:n käyttäjätutkimukseen
14 kommenttia 111.9.2006 11:07
kunhan rahastavat vaan.
Ite tuskin tule koskaa hankittuu kyseistä vehjettä...
211.9.2006 11:16
Vahvasti veikkaan, että vaikka nuo hieman kiinnostaisikin niin ei tule sijoitettua ennenkuin tuleepi dualformat soittimia mille kelpaa molemmat.
311.9.2006 12:03
eikös tommone dualformat olla jo kehitelty... ainaki tääl oli siitä joskus juttua... että tuskin menee montaa kuukautta nii saa semmosia kaupasta
411.9.2006 12:04
oonpas sokee tossa oli noissa 4ssä asiaan liittyvässä linkissä alin se yhdistys juttu
511.9.2006 17:20
Ps3:ssa on halvin Blu-ray asema... Mutta se on Kiinni laitteessa...
611.9.2006 18:25
Mä oon vähän HD-DVD:n kannalla, koska en ole löytänyt mitään syytä miksi pitäisi valita kalliimpi formaatti tekemään täsmälleen samaa asiaa. Laadullisia erojakaan noilla tuskin on...
Blu-ray ainoastaan suurempi levy, mutta kyllä HD-DVD:n kapasiteetti riittää pitkäksi aikaa. Näin ainakin itse olen järkeillyt.
712.9.2006 5:03
Ei jessus, mitähän seuraavakasi. Kyllä ihan normi dvd riittää. Eihän normaali ihminen edes erota jos laitetaan siihen kotitelkkariin pyörimään, dvd, hd-dvd- tai blue-ray.
Ja vaikka tulevaisuudessa mentäisiinkin noihin niin hinta saa tulla aika lujaa alas että ns. normi kuluttaja ostaa tuollaisia. Kyllähän sitä nytkin kaupitellaan kaikki mahdolliset tv:t yms. hd valmiudella. Kukaan ei vaan ole kertonut että kyseiset lähetykset alkavat vasta vuosien päästä...ehkä. Ja loppujen lopuksi silloinkaan sillä ei ole kummempaa merkitystä.
812.9.2006 11:55
Kyllä muuten DVD:n ja HD:n välillä on ihan silminnähtävä ero, telkkarikaupassa ekan kerran näin HD kuvaa HD teeveellä, kassan kautta telkku kotiin. Uudet konsolithan nyt jo hyödyntää tuon HD-readyn, kohta tulee elokuvat+soittimet ja kuulemma canal+ lähettää jo HD tason elokuvia? Mutta sitä rahaa saa menemään niin paljon kun on laittaa, eikä oikee riitäkkää..
912.9.2006 12:17
Siis DVD:n ja teräväpiirron ero on järkytävän suuri. DVD:hän näyttää muutenkin ihan roskalta. Sais vaan vakiintua jompi kumpi uusista formaateista...
1012.9.2006 12:19
Niin ja canal+ ei lähetä HD tasoista kuvaa, mutta erikseen tilattava Canal C more HD näyttää pari elokuvaa päivässä. Ja vaatii oman digiboksinsa...
1112.9.2006 19:01
No kyllä tossa tovi menee ennen kuin ns. normi tv:stä alkaa tulemaan HD tasoisia lähetyksiä. Eikä se tuolla leffa puolellakaan niin nopeesti yleisty. Tuntuu järjettömältä vaan että jos siinä nyt on pari pikseliä parempi kuva niin tilaa se vie heti 2x normi dvd:n verran. Kyllä sitä virtuaalipippeliä voi muullakin kasvattaa ;))
1212.9.2006 22:39
Eikös ne laita noihin sitten enemmän/parempia ääniraitojakin kun tilaa on? Tai näin mä oon ymmärtäny. Ja juurikin pelikonsolin takia ite tarvin tuon HD tuen, tällä haavaa en sitä muuhun tarvikkaa. Ja onhan ne liitännätkin nykytelkkareissa hieman eritasoa kun vanhassa.. OffTopic, vaikenen, hei.
1313.9.2006 8:09
kyllä kubrick kääntyisi haudassaan, kun tietäsi saaneensa arvion "ihonvärisi ovat luonnottomat" :) onhan erilaisten kyllästeiden käyttö täysin taiteellisten aspektien arsenaalia.
1415.9.2006 21:48
20 vuotta vanhoissa elokuvissa kuvanlaatu voi olla aivan yhtä hyvä kuin uusissakin. Kyse on siis konversion laadusta.

References: HD 
 HD 
 HD 

HD 
 hd 
 HD 
 HD 
 HD 
 HD 
 HD 
 HD 
 HD